section_heading: Princeze Walesa
paragraph_text: Prema načelu muškoga prvorođenja ili primogeniture koje je u uporabi u Ujedinjenom Kraljevstvu, kći, sestra ili druga rođakinja vladajućeg monarha može biti samo presumirana nasljednica (heir presumptive, za razliku od heir apparent) jer je uvijek (teoretski) moguće da monarh dobije nasljednika koji bi zamijenio svaku nasljednicu, pa čak i stariju sestru. U teoriji, žena može postati aparentna nasljednica u jednom slučaju: ako je bila bez brata i najstarije dijete umrlog (muškog) prijestolonasljednika; do ove situacije, međutim, u povijesti Ujedinjenog Kraljevstva nikada nije došlo.